TRES CURSOS DE CONTRATACIÓN PÚBLICA NA MODALIDADE EN LIÑA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/10/2018)

No marco do Acordo de Formación para o Emprego das Administracións Públicas, e con cargo ao crédito existente nas aplicacións correspondentes do Orzamento provincial do exercicio para o Plan agrupado de formación continua do ano 2018, mediante Resolución presidencial nº 2018019551 de data 08 de outubro de 2018, apróbase a convocatoria de tres “CURSOS DE CONTRATACIÓN PÚBLICA NA MODALIDADE EN LIÑA”, que figura no anexo I e que se rexerá polas seguintes Persoal técnico e habilitado nacional ou persoal responsable da tramitación de expedientes de contratación na Deputación de Pontevedra e nos concellos da provincia de Pontevedra e organismos dependentes.2.1. Poderá participar nas accións formativas o persoal que figure na base primeira e que se atope en servizo activo, ou o persoal que estea gozando dun permiso por parto, adopción ou acollemento, tanto preadoptivo coma permanente ou simple, por adopción internacional ou en situación de excedencia por coidado de fillas, fillos e outros familiares, segundo se establece nos artigos 121.6 e 176.7 da Lei 2/2015, de 29 de abril, de emprego público de Galicia.2.2. Non se poderá participar nunha actividade formativa se ao inicio do curso se está en situación de incapacidade temporal. Neste caso a persoa quedará automaticamente excluída da relación de persoas aspirantes seleccionadas. No caso de modificarse esta circunstancia deberá notificárselle por escrito ao Servizo de Recursos Humanos e Formación da Deputación para que os seus datos sexan actualizados, cubrir a vacante e evitar a penalización, o que suporía non admitila en ningunha outra actividade formativa no transcurso da convocatoria actual nin da seguinte, nin lle expedir o diploma correspondente.2.3. A falsidade ou a ocultación de datos implicará a exclusión automática dos cursos solicitados desde a data na que se detecte este feito e a imposibilidade de participar noutro durante a convocatoria actual e a seguinte.2.4. As persoas solicitantes deberán presentar, xunto co modelo de solicitude do curso, unha acreditación da súa condición de persoal empregado público e, no caso do persoal contratado laboral temporal, un documento acreditativo no que se especifique a data de inicio e de fin do contrato. Non presentar estes documentos será motivo de exclusión. A documentación remitida que non sexa orixinal presentarase debidamente compulsada e os documentos entregados non poderán estar manipulados ou modificados. O persoal da Deputación de Pontevedra presentará, xunto co modelo de solicitude do curso, a declaración xurada da condición de persoal empregado debidamente asinada.2.5. É obrigatorio que a persoa interesada, unha vez que reciba a notificación de admisión ao curso, confirme a súa asistencia no teléfono 986 804 100, no fax 886 210 692 ou no correo electrónico formacion@depo. es. No caso de que decida non asistir, deberá comunicarlle a súa renuncia ao Servizo de Recursos Humanos e Formación cun mínimo de 1 día hábil de antelación á data de inicio do curso. De non o facer así, agás por unha causa xustificada debidamente valorada, a persoa seleccionada non será admitida en ningunha outra actividade formativa no transcurso da convocatoria actual nin da seguinte tras coñecerse esta circunstancia. Non se dará por confirmada a asistencia sen o aviso previo da persoa interesada no tempo estipulado. As prazas que non sexan confirmadas outorgaránselles ás seguintes persoas admitidas. A renuncia fóra de prazo ou o abandono das actividades sen causa xustificada documentalmente comportarán unha valoración negativa das solicitudes que se realicen durante a convocatoria actual e a seguinte despois de coñecer o feito, salvo que non se cubra o número mínimo de prazas para levar a cabo a acción formativa solicitada. O prazo de inscrición comezará a partir do día seguinte ao da publicación destas bases no Boletín Oficial da Provincia de Pontevedra (BOPPO) e rematará dez días antes do comezo de cada acción formativa. A solicitude deberá facerse a través de www.depo.es seguindo os seguintes pasos: 1) Cubrir os datos do formulario oficial de solicitude e premer en “enviar” 2) Descargar e imprimir o xustificante electrónico de solicitude xerado na web tras realizar o envío. Este xustificante incluirá un código único de preinscrición 3) Presentar o xustificante electrónico de solicitude xerado durante o proceso de preinscrición debidamente asinado, xunto coa documentación establecida na base 2.1 (acreditación da persoa destinataria), no Rexistro xeral da institución provincial Unha vez realizado este proceso considerarase que a persoa solicitante está inscrita no curso. Excluiranse as solicitudes que non estean debidamente asinadas e as que non inclúan a documentación requirida. Non se tramitará ningún curso no que as confirmacións de asistencia non superen o 80 % das prazas asignadas. Nese caso a institución provincial reserva o dereito de aprazar ou anular as accións formativas. A selección levarase a cabo aplicando os seguintes criterios: A Deputación reserva a facultade de interpretar e resolver as incidencias que poidan xurdir no desenvolvemento dos cursos, así como de cancelalos se o escaso número de solicitudes non xustifica a súa realización. Esta institución provincial tamén reserva o dereito a comunicar as modificacións que se efectúen. As actividades formativas na modalidade en liña certificaranse cun diploma de aproveitamento. Para obtelo será obrigatorio realizar o 100 % dos módulos e as avaliacións correspondentes. Non se expedirán certificados nin xustificantes de asistencia sen ter superado o curso completo. O diploma remitiráselle ao centro de traballo e non se emitirán duplicados de diplomas en ningún caso, aínda que será posible obter unha certificación que acredite que a acción formativa foi superada. Pontevedra, 15 de outubro de 2018 O deputado delegado. O secretario. Data: Do 12 de novembro ao 17 de decembro de 2018 Núm. de horas: 25 h Modalidade: En liña Nº prazas: 50 Destinatarias e destinatarios: Persoal técnico e habilitado nacional ou persoal responsable da tramitación de expedientes de contratación na Deputación de Pontevedra e nos concellos da provincia de Pontevedra e organismos dependentes Docente e titor: Gillian Elizabeth Gebhard Codrean Coñecer os elementos necesarios para o inicio e aprobación dun expediente de contratación e para a preparación do expediente administrativo